CELEX: 62008TN0003
Language: bg
Date: 2008-01-02 00:00:00
Title: Дело T-3/08: Жалба, подадена на 2 януари 2008 г. — Coedo Suarez/Съвет

8.3.2008   
            
            
               BG
            
            
               Официален вестник на Европейския съюз
            
            
               C 64/54
            
         Жалба, подадена на 2 януари 2008 г. — Coedo Suarez/Съвет
   (Дело T-3/08)
   (2008/C 64/87)
   Език на производството: френски
   Страни
   
      Жалбоподател: Coedo Suarez (Брюксел, Белгия) (представители: S. Rodrigues и C. Bernard-Glanz, avocats)
   
      Ответник: Съвет на Европейския съюз
   Искания на жалбоподателя:
   
               —
            
            
               да бъде приета настоящата жалба за допустима,
            
         
               —
            
            
               да бъде отменено решението на Съвета от 30 октомври 2007 г. в частта, в която на жалбоподателя е отказан поискания достъп до няколко документа на Съветаq свързани с и последвали инцидент между жалбоподателя и едната от неговите колежки на 19 февруари 2004 г. (протоколи от вътрешни събрания, заключение от разследване и доклад на службата за сигурност),
            
         
               —
            
            
               да бъде осъден ответникът да заплати съдебните разноски.
            
         Правни основания и основни доводи
   С настоящата жалба, жалбоподателят иска отмяна на решението от 30 октомври 2007 г. на Генералната дирекция „F“ на Генералния секретариат на Съвета, с което е отхвърлено потвърдителното му заявление за достъп до документите, свързани с инцидент между жалбоподателя и една от неговите колежки.
   В подкрепа на жалбата си жалбоподателят сочи две правни основания.
   Първото правно основание е изведено от нарушаването на член 4, параграф 1, буква б) от Регламент № 1049/2001 (1) и нарушаването на задължението за излагане на мотиви при прилагането на тази разпоредба.
   Второто правно основание е изведено от нарушаването на член 5 от Регламент № 45/2001 (2) и от явна грешка при прилагането на този регламент.
   
      (1)  Регламент (EО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (OВ L 145, стp. 43, Специално издание на български език 2007, глава 1, том 3, стр. 76).
   
      (2)  Регламент (EО) № 45/2001 Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (OВ L 8, стp. 1, Специално издание на български език, 2007 г. глава 13, том 30, стр. 142).